CELEX: 32015R2455
Language: sl
Date: 2015-12-21 00:00:00
Title: Izvedbena uredba Komisije (EU) 2015/2455 z dne 21. decembra 2015 o uvrstitvi določenega blaga v kombinirano nomenklaturo

24.12.2015   
            
            
               SL
            
            
               Uradni list Evropske unije
            
            
               L 339/40
            
         IZVEDBENA UREDBA KOMISIJE (EU) 2015/2455
   z dne 21. decembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko Unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod, sestavljen iz mesa različnih vrst rakov in mehkužcev (v masnih odstotkih):
               
               
                  1605 54 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 k poglavju 16 in besedilo oznak KN 1605 in 1605 54 00.
                  Proizvod je sestavljen iz različnih morskih sadežev (meso različnih vrst rakov in mehkužcev). Del teh morskih sadežev je surov ali blanširan (tarifna številka 0307), del pa je kuhan (tarifna številka 1605). Tak proizvod se šteje za pripravek, pri čemer se upošteva, da kuhanje izključuje uvrstitev v poglavje 3, saj je proizvod vsaj deloma obdelan s postopkom, ki v tem poglavju ni predviden (glej tudi pojasnjevalne opombe harmoniziranega sistema k poglavju 3, Splošno, peti odstavek).
                  Glede na to, da po masi prevladujejo sipe in lignji, se proizvod z uporabo opombe 2 k poglavju 16 uvrsti pod oznako KN iz poglavja 16, ki ustreza prevladujočemu delu proizvoda.
                  Proizvod je zato treba uvrstiti pod oznako KN 1605 54 00 kot pripravljene ali konzervirane sipe in lignje.
               
            
                  
                              —
                           
                           
                              lovke surovih lignjev in sip
                           
                        
               
                  25
               
            
                  
                              —
                           
                           
                              trakovi surovih lignjev in sip
                           
                        
               
                  20
               
            
                  
                              —
                           
                           
                              surovi obročki lignjev
                           
                        
               
                  20
               
            
                  
                              —
                           
                           
                              kuhane male nagubane preprogaste školjke (Paphia undulata)
                           
                        
               
                  20
               
            
                  
                              —
                           
                           
                              blanširane kozice
                           
                        
               
                  15
               
            
                  Proizvod je pakiran v zamrznjenem stanju (pri temperaturi – 20 °C) v vrečkah po 1 kg (neto teža 800 g).